Със самия термин луминесценция се означава процесът на излъчване на светлина, предизвикан от активирането на частиците на дадено вещество, за което не се изисква кумулиране на топлина.
Луминесцентните лампи представляват затворени стъклени „балони“, съдържащи определен вид газ или метални пари. При преминаване на електричеството през инсталацията, благодарение на кумулирания разряд от газове започва да се създават няколко вида светлина. Тъй като част от нея е ултравиолетова, за да се елиминира преминаването ѝ извън крушката, се използва вещество, което осигурява ефективното ѝ поглъщане.
Това е т. нар. луминофор – химическо съединение с луминесцентни свойства, от където идва и наименованието на този тип осветление. Той не само поглъща вредната светлина, но и всъщност е източникът на видимата светлина на лампата, която използваме за съответните цели.